2.9.2022
DA
Den Europæiske Unions Tidende
C 335 A/11
KLAGER TIL DEN EUROPÆISKE OMBUDSMAND
I lighed med alle borgere i Den Europæiske Union kan ansøgere indgive en klage til: Den Europæiske Ombudsmand 1 avenue du Président Robert Schuman CS30403 67001 Strasbourg FRANKRIG https://www.ombudsman.europa.eu/en/home Bemærk, at en klage indgivet til Ombudsmanden ikke har opsættende virkning for den frist, der ifølge tjenestemands­ vedtægtens artikel 90, stk.
2, og artikel 91 gælder for indgivelse af klager til Retten på grundlag af artikel 270 i traktaten om Den Europæiske Unions funktionsmåde.
Tilsvarende understreges det, at der, inden der indgives en klage til Ombudsmanden, skal være rettet de fornødne administrative henvendelser til de berørte organer, jf. artikel 2, stk.
4, i de almindelige betingelser for udøvelsen af Ombudsmandens hverv.
LIGE MULIGHEDER
Regionsudvalget bestræber sig på at undgå enhver form for forskelsbehandling ved udvælgelsen.
Udvalget fører en aktiv ligestillingspolitik og tager imod ansøgninger uden forskelsbehandling på grund af køn, race, hudfarve, etnisk eller social oprindelse, genetiske anlæg, sprog, religion eller tro, politiske eller andre anskuelser, tilhørsforhold til et nationalt mindretal, formueforhold, fødsel, handicap, alder, seksuel orientering, civilstand eller familiemæssige forhold.
Ansøgere med et handicap opfordres til at anføre eventuelle særlige behov i en forseglet, fortrolig note, som vedlægges deres ansøgning.
Denne anmodning vil blive behandlet med fuld diskretion, og oplysningerne vil ikke blive opbevaret.
ANMODNINGER FRA ANSØGERE OM AKTINDSIGT I DOKUMENTER, DER DIREKTE VEDRØRER DEM
Ansøgere har en særlig ret til at få adgang til visse oplysninger, som berører dem direkte og personligt.
Ansøgere, som går videre til assessmentcentret og den mundtlige samtale, kan efter anmodning få udleveret en kopi af deres individuelle vurderingsrapport.
Anmodninger om kopier kan først fremsendes, når udvælgelsesproceduren er afsluttet.
Anmodninger behandles i overensstemmelse med kravet om, at udvælgelsespanelets arbejde er fortroligt, og under overholdelse af reglerne om beskyttelse af fysiske personer i forbindelse med behandling af personoplysninger.
BESKYTTELSE AF PERSONOPLYSNINGER
RU sikrer som det organ, der er ansvarligt for at gennemføre udvælgelsesproceduren, at ansøgernes personoplysninger behandles under nøje overholdelse af Europa-Parlamentets og Rådets forordning (EU) 2018/1725 (1), navnlig hvad angår fortrolighed og sikkerhed.
RU's databeskyttelsesansvarlige har en uafhængig rådgivende funktion med hensyn til anvendelsen af forordning (EU) 2018/1725 og skal føre et centralt register over alle optegnelser i forbindelse med institutionens behandling af personoplysninger.
Personoplysninger indsamles og behandles udelukkende med det formål at organisere denne udvælgelse og administrere resultatet (herunder aspekter vedrørende interne eller eksterne revisioner eller eventuelle retssager i forbindelse med udvælgelsen).
Hvis det er relevant, tilføjes der visse oplysninger til personlige sagsmapper for ansøgere, der bliver tjenestemænd.
Modtagerne af oplysningerne er: — det personale, der beskæftiger sig med ansættelsesproceduren i Direktoratet for Personale og Økonomi — medlemmerne af udvælgelsespanelet — hvis det er relevant, Den Juridiske Tjeneste
(1)
Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr.
45/2001 og afgørelse nr.
1247/2002/EF (EUT L 295 af 21.11.2018, s. 39).